Deividas Šešplaukis

**Deividas Šešplaukis** (g. 1998 m. vasario 2 d.) – Lietuvos futbolininkas, saugas.

## Karjera
### FC Šiauliai
A lygoje debiutavo 2015 m., kai atstovavo FC Šiauliai. Sužaidė 12 rungtynių ir pasižymėjo 3 įvarčiais. 

2016 m. pradžioje šiauliečiai išformavo komandą ir pasitraukė iš aktyvios veiklos, todėl futbolininkas persikėlė svetur.

### Alikantės „Hercules“
Kurį laiką žaidė Ispanijoje (Alikantės „Hercules“).
### FK Sūduva
2017 m. sezone priklausė „Sūduvos“ klubui, tačiau neteko žaisti A lygoje.
### FC Pakruojis
2018 m. atstovavo FC Pakruojis. Sužaidė 20 rungtynių ir pelnė 8 įvarčius.
### FK Kauno Žalgiris
2018 m. gruodžio mėn. pranešta, kad žaidėjas atstovaus FK Kauno Žalgiris. 2019 m. A lygoje sužaidė 29 rungtynes ir pasižymėjo įvarčiu. 2021 m. balandžio 25 d. rungtynėse prieš Gargždų „Bangą“ pelnė du įvarčius ir svariai prisidėjo prie varžovų sutriuškinimo (5:1).

2021 m. gegužės 20 d. rungtynėse prieš Marijampolės „Sūduvą“, Deividas Šešplaukis atmetė kamuolį Gratui Sirgėdui, kuris smūgiu į vartų kampą išvedė kauniečius į priekį. Tai įvyko vos 15 sekundžių nuo rungtynių pradžios.

2021 m. birželio 20 d. A lygos rungtynėse prieš Kauno rajono „Hegelmann Litauen“ pelnė įvartį. Galutinis rezultatas 2:1, o nugalėjo FK Kauno Žalgiris.

Po 2021 m. sezono baigėsi sutartis su klubu ir nebuvo pratęsta.

### FA Šiauliai
2021 m. gruodžio mėn. pranešta, kad žaidėjas pasirašė sutartį su FA Šiauliai.

2022 m. kovo 6 d. debiutavo Šiaulių FA gretose A lygos rungtynėse prieš „Sūduvos“ klubą, kurios baigėsi nulinėmis lygiosiomis.

2022 m. birželio 25 d. rungtynėse prieš „Panevėžio“ klubą pasižymėjo pelnydamas du įvarčius. Pirmojo kėlinio pradžioje išlygino rezultatą (1:1), o antrojo kėlinio pradžioje išvedė šiauliečius į priekį (2:1). Galutinis rungtynių rezultatas nebepakito iki rungtynių pabaigos ir FA Šiauliai iškovojo pergalę.

2022 m. liepos 15 d. rungtynėse prieš Riterių klubą pelnė du įvarčius ir svariai prisidėjo prie šiauliečių pergalės rezultatu 3-2.

2022 m. rugpjūčio 16 d. rungtynėse prieš „Panevėžio“ klubą pelnė įvartį ir šiaulieičiai nugalėjo varžovus rezultatu 2-1.

2023 m. rugsėjo 3 d. A lygos rungtynėse prieš Kauno Žalgirį gavo traumą ir praleido likusią sezono dalį. 

2023 m. gruodžio 28 d. tapo žinoma, kad pratęsta sutartis su šiauliečiais Dėl traumos praleido sezono pradžią. Į aikštę grįžo 2024 m. gegužės 18 d. rungtynėse prieš FK Transinvest.

### FK Žalgiris
2025 m. gruodžio 1 d. oficialiai paskelbta, kad futbolininkas keliasi į FK Žalgiris.

2026 m. vasario 23 d. oficialiai debiutavo klube TOPLYGA rungtynėse prieš Telšių „Džiugą“. Rungtynes pradėjo ant atsarginių suolelio, o aikštėje pasirodė 79 min. vietoje Liviu Antal. Telšių „Džiugas“ palaužė varžovus rezultatu 3–2.

2026 m. vasario 27 d. pelnė du įvarčius TOPLYGA rungtynėse prieš Panevėžį. Susitikimą pradėjo startinėje sudėtyje, o 68 minutę buvo pakeistas. Panevėžiečiai pirmavo po Roko Rasimavičiaus įvarčio, o Deividas Šešplaukis 37 minutę išlygino rezultatą, o antrojo kėlinio pradžioje persvėrė rezultatą vilniečių naudai (2–1). Žalgiriečiai sutriuškino varžovus rezultatu 4–1.

## Statistika

## Rinktinės
Atstovavo įvairaus amžiaus jaunimo rinktinėms. 2023 m. susilaukė kvietimo į nacionalinę rinktinę.

## Pasiekimai
; su FK Kauno Žalgiris
* A lyga
: Bronzos medaliai: 2020, 2021 m.

; su U-19 rinktine
* U-19 Baltijos taurės laimėtojas (2015 m.)

## Taip pat skaitykite
* Rusnė Šešplaukytė – sesuo, taip pat futbolininkė;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* zalgiris.lt Kauno Žalgiris